Nå skal jeg starte med å gi deg
en overordnet oversikt over startsiden i Rettsdata som
heter ‘min arbeidsflate’.
Det er viktig at du får denne oversikten
før vi kommer til rettskildesøket via Norsk Lovkommentar.
Startsiden vil gi deg en oversikt over hvordan
du kan benytte forsiden til å navigere deg
rundt i tjenesten og de mulighetene som er her.
Alle knapper og funksjoner du finner på forsiden,
vil jeg gå i dybden av i løpet
av kurset, men la oss først gå til
menyen til venstre hvor du finner rettskilder, maler,
praktiske verktøy – som opprettelse av saksmapper –
og ikke minst nyheter.
I dette området finner du våre spesialfag som
jeg kommer til å gå mer i dybden
av senere i kurset.
Det er verdt å merke seg at hvis
du jobber innenfor noen av disse fagområdene, vil
du ha stor glede av både dybden og
bredden i innhold og funksjonalitet.
Under ‘mine rettskilder’ og ‘mine maler og verktøy’,
ser du to knapper som er like under
begge områdene.
Den ene viser de rettskildene du oftest jobber med.
Den andre gir deg oversikt over dine egne
valgte favoritter, som er en mulighet i tjenesten
og som du vil lære mer om senere.
Øverst i høyre hjørne finner du det vi
kaller et «globalt søk».
Dette er det mest åpne søket og gir
deg treff på alt av rettskilder, litteratur og
maler i databasen.
Selve funksjonaliteten i Rettsdata vil fungere likt uansett
hvilket rettsområde eller lov du vil gå inn på.
Trenger du å gå direkte inn på en rettskilde?
Da kan du søke direkte på referansen i
globalsøket.
I dette eksempelet bruker vi arbeidsmiljøloven, noe alle
kan kjenne seg igjen i.
Vi skriver da ‘arbeidsmiljøloven’ eller AML øverst i
høyre hjørne og klikker enter.
Nå er vi inne i en lov hvor
du ser en innholdsfortegnelse på venstre side og
lovteksten til høyre.
I tillegg ser du mange funksjonaliteter.
Hver av disse funksjonalitetene vil jeg ta deg
igjennom i løpet av kurset, men for å
ha en struktur skal vi starte øverst med
hvordan du kan benytte Norsk Lovkommentar i lovteksten.
Til høyre for lovtittelen finner du det som
heter en «stjernenote».
Dette er en overordnet kommentar til hele loven
med oversikt over relevante rettskilder og litteratur.
Du kan for eksempel klikke på forfatterens navn
for å se CVen til de som har
skrevet kommentarene til denne loven.
La oss benytte et praktisk eksempel.
Her får du i oppdrag å bistå en
klient som er en arbeidstaker hvor han mener
at han har mottatt en urettmessig oppsigelse.
For enkelt å
navigere i lovteksten kan du bruke paragrafoversikten som
gir et raskt overblikk over hvilke paragrafer som
tilhører de ulike kapitlene.
La oss finne den relevante kilden, som i
dette eksempelet omhandler kapittel 15, opphør av arbeidsforhold
og paragraf 15-7.
Det du bør legge ekstra godt merke til,
er de små notene eller kommentarene direkte i
lovteksten.
Lovkommentarene er skrevet og holdes oppdatert av landets
fremste jurister innenfor sine fagfelt.
I tillegg til dette blir kommentarene kvalitetssikret av
en redaksjonell stab på ni fagredaktører og tre
hovedredaktører.
Dette er for at du som advokat skal
kunne være trygg på de juridiske rådene du
gir din klient.
Det er totalt syv kommentarer til denne paragrafen
som spesifikt går på enkelte avsnitt, begreper og
ord, slik at du skal komme rett til
det innholdet du har behov for.
Denne type kommentarer finner du til alle Norges lover.
Uansett hvilken lov eller fagområde du beveger deg
inn i, vil du alltid finne litteratur som
du kan støtte deg til.
Formålet er at du raskt skal kunne gi
gode råd til din klient.
La oss klikke oss inn på note (644).
Denne er skrevet av Tron Dalheim, en av
landets fremste eksperter innenfor arbeidsrett.
Kommentaren er sist oppdatert 22.
august 2022.
Etter juridisk metode starter du som oftest i
lovteksten, deretter går du kanskje videre til forarbeider
og rettsavgjørelser.
Fordelen med notene er at det er en
kort sammenfatning og oversikt av den informasjonen som
du finner i forarbeider, dommer og andre kilder
som er relevante for forståelsen eller tolkningen av
lovteksten.
Her kan du raskt lese deg opp på
det som er viktig ved for eksempel en
usaklig oppsigelse, og gi gode råd til din
klient.
I dette tilfellet vil vi se nærmere på
det som står om «terskelen for å si
opp en ansatt er høy, og arbeidsgiver må
kunne vise til gode grunner», for å finne
mer ut om denne oppsigelsen er saklig begrunnet.
I note (644) får du både link til
Norsk Retstidende 2009 side 685, men også en
direktelink til avsnitt 52 i samme dom, som
fører deg direkte til det som er relevant.
La oss se på hva som står i
avsnitt 52.
Etter å ha gjennomgått kildene finner du ut
at oppsigelsen ikke er saklig begrunnet og at
arbeidstaker kanskje ønsker å gå videre til rettssak.
Her vil du kanskje også ha behov for
å se nærmere på utfallet av flere lignende
rettsavgjørelser.
La oss gjøre det.
Når du først har funnet en sentral nøkkeldom,
kan denne brukes for å finne andre relevante
kilder.
For dette har vi en knapp som heter
«relaterte kilder», som ligger øverst under domsreferansen.
For å komme raskt opp igjen, kan du
bruke knappen «til toppen».
Rettsavgjørelsen du nå har funnet, er i høy
grad relevant for saken til klienten, og som
tidligere nevnt, vil det være viktig å finne
flere tilsvarende saker som viser at oppsigelsen ikke
er saklig begrunnet.
Jeg tror jeg kan påstå at relaterte kilder-knappen
er den viktigste funksjonen i hele Rettsdata!
Dette er fordi den gir deg krysslinker og
oversikt over alle relevante kilder i databasen knyttet
til den bestemte kilden.
Og hvis jeg kan få gi deg et
lite stalltips?!
Se gjerne etter denne funksjonen andre steder også,
fordi den finnes på paragraf, forskrift, forarbeider og
i andre kilder.
La oss se hva som finnes under relaterte
kilder.
Her vil du finne alle rettskilder som henviser
til Retstidende 2009 side 685.
Totalt er det 115 kilder, dette sier også
noe om hvor sentral dommen er.
Du kan også filtrere med søkeordet for eksempel
«personlige forhold» hvor vi får opp tolv dommer
og elleve treff på faglitteratur.
Du leser kort gjennom sammendragene og ser at
tre av disse tolv dommene er nyttig for
klientens sak.
For enkelt å navigere tilbake til utgangspunktet, kan
du bruke tilbakeknappen i nettleseren som du vanligvis
gjør,
slik at du kommer helt tilbake til paragrafen
i arbeidsmiljøloven § 15-7.
Da er du i gang!
Håper du allerede nå ser at du kan
spare verdifull tid når du for eksempel skal
gi en klient rask og god hjelp.
Videre skal vi se på rettskilder via paragraf.